Мөнәжәт ул, күләме буйынса ҡыҫҡа булһа ла, күп мәғәнәле, доняның бөтөн байлығын үҙ эсенә алған әҫәр ул. Мөнәжәтте уҡыған ваҡытта, халҡыбыҙҙың тормошо, уй-кисерештәре, хыялдары тере булып күҙ алдына баҫа. Байрамды Сибай ҡалаһында үткән асыҡ мөнәжәттәр бәйгеһе лауреаты Ниғәмәтова Флүрә Исмәғил ҡыҙы «Йома» мөнәжәте менән башлап ебәрҙе. Барыһы егерменән ашыу ҡатнашыусынан торған бәйге бер нисә сәғәт дауамында барҙы.